GiliGold/VAD_KnessetCorpus huggingface dataset:
אמנון כהן: אתה חושב להרוויח ממשהו, יש לך צפי להכנסות, בסוף הפעילות הזאת לא תתבצע כי היא לא כדאית, אז אין הכנסה ואין גם תיקון של הבעיה.
צחי דוד: בהתחדשות עירונית ובתמ"א 38 בפרט, עם דגש על תמ"א 38, יש פטורים רבים ממיסוי, נקרא לזה השתתפות הממשלה בביצוע הפרויקטים.
צחי דוד: אפשר וצריך תמיד לבחון הגדלה של היקף הפטורים, הקטנה של היקף הפטורים.
צחי דוד: דברים צריכים להיבחן מעת לעת גם אם הם נעשים.
צחי דוד: פעילות כלכלית שמתקיימת יהיה בה גבייה מסוימת של מס.
צחי דוד: ההיקף פה שניתן פטור ממס שבח, ממע"מ הוא היקף מאוד משמעותי, הוא הופך את הפרויקטים לכדאיים ככל שיוגדלו זכויות הבנייה בתמ"א 38(3).
צחי דוד: היקף הבניינים שעבורם החיזוק הוא כדאי יילך ויגדל.
צחי דוד: הדברים צריכים לעלות, וטוב שהם מוצפים והם נבחנים, ולא מקלים בהם ראש.
צחי דוד: עם זאת יש דברים שבעבודת המטה נמצא שאין צורך בהם.
אמנון כהן: בחנתם את הסוגיה של ניוד זכויות.
צחי דוד: זה בהחלט בתמ"א 38(3).
אמנון כהן: עכשיו אנחנו בונים את עיר הבהדים, שם ייכנסו הרבה קבלנים ויבנו, וגם ירוויחו יפה.
אמנון כהן: אולי נבנה את המכרזים בצורה כזאת שמי שיזכה במכרז בהיקף כזה וכזה ייקח על עצמו כך וכך מבנים בבית שאן לחיזוק על חשבונו.
אמנון כהן: המדינה תיקח מהם פחות מיסוי במשהו, או בהיטל משהו, ואז תטיל עליו, זאת אומרת כלכלי, אם לא יהיה כלכלי, גם למכרז הזה הוא לא ייגש.
אמנון כהן: בגלל שהמדינה לא רוצה להשקיע כסף למשל - - -
: כולם רוצים לקחת לא לתת.
אמנון כהן: צריך איזושהי קונסטלציה בהיבט היותר רחב.
אמנון כהן: כי יש אזורים שאין בכוחם להיות מחוזקים לא מבחינה כלכלית, לא מבחינה חברתית - אין אפשרות.
אמנון כהן: בעבודת מטה הנושאים האלה עולים?
צחי דוד: לגבי ההצעה שציינת, אני חושב שלא נכון לערבב את המכרזים של עיר הבהדים, או בסיסים אחרים בצה"ל הנגב וחיזוק מבנים, זה נשמע לי - אם המדינה רוצה לתמוך בפרויקטים היא תומכת בהם ולשם אני מגיע.
צחי דוד: כמו שצויין פה, שלושת המשרדים – שיכון, אוצר ונגב והגליל הקצו פיילוט של 30 מליון שקלים בשנה שבו יחוזקו מבנים בפריפריה.
צחי דוד: אם העלויות יגיעו לכדי 10 אלף שקלים, זה לא עלויות שאני מכיר ממשרד השיכון, אני אומר את זה חד וחלק, של כמה עולה לחזק מבנה 10,000 שקלים פר דירה.
צחי דוד: אני לא מכיר את המספרים האלה, אני מכיר הערכות שזה יותר לדירה.
צחי דוד: אם נגיע למספרים האלה, אשרינו ב-30 מליון שקלים נחזק לא מעט דירות, מספר גבוה של דירות, הלוואי.
צחי דוד: הפיילוט הזה תוקצב עוד במהלך 2010 מכרזים יוצאים, אנחנו נלמד את תוצאות הפיילוט.
אמנון כהן: בסך הכול 1,200 יחידות דיור יחוזקו, זה כל הסיפור.
אמנון כהן: זה 1.7% מכל הבעיות.
צחי דוד: זה בפריפריה.
צחי דוד: אם דיברת על המלצת ועדת מנכ"לים של 20 מליון שקלים לשנה, אנחנו מדברים פה על 30 מליון שקלים בשנה.
צחי דוד: בנוסף, הכסף הזה ימונף, היות ובגלל מכר הדיור הציבורי אין בניינים שבהם יש מאה אחוז דירות דיור ציבורי.
צחי דוד: אם המדינה נכנסת לבניין שרובו דיור ציבורי, היא גם תגבה מהדיירים שאינם דרים דיור ציבורי השתתפות מסוימת, ולכן הסכום הזה של 30 מליון שקלים בשנה ימונף ברמה כזאת או אחרת.
צחי דוד: בנוסף, נעשו מספר פיילוטים במסגרת של שיקום שכונות לסייע בחיזוק מבנה בשיקום שכונות, אני ממליץ לכולם ללכת לשכונה א' באשדוד, שעומדים בה כבר מספר בתים מחוזקים, שבהם השתתפה המדינה בעלות של כ-30 אלף שקלים לדירה.
צחי דוד: שכונה א' באשדוד זה לא בבלי, הכדאיות הכלכלית שם היא גבולית, ועובדה שקמו פרויקטים יש עוד פרויקטים בתהליך, ויש עוד פרויקטים בהיתר.
צחי דוד: שוב אני אומר, אנחנו לא מדברים פה על מרכז תל אביב, וזה גם פיילוטים ופרויקטים נוספים שצצו במהלך השנה, תוקצבו, הקצנו אנחנו האוצר כספים נוספים, משרד השיכון הקצה כספים נוספים.
צחי דוד: המדינה כן מעמידה מקורות לנושא הזה.
צחי דוד: אנחנו גם תומכים בייזום תכניות לפי סעיף 23 לתמ"א, תומכים ברשויות שיגדילו את היקף הזכויות, עוזרים להם לעשות תכנית כוללת להתחדשות עירונית שתכלול הרבה פינוי בינוי, תכלול הרבה תמ"א 38 ותעשה את זה באופן נכון, כך שלא ייווצרו כמו שנאמר - בעיות של חנייה, בעיות של מוסדות ציבור, בעיות של ביוב, בעיות תחבורה, התחדשות עירונית נכונה פותרת את הבעיות האלה, ואז אין חסמים תכנונים, נכון לתכנן את זה ונכון לעשות את זה.
: היתה טענה לגבי המיסוי שיש אי ודאות, אין הנחיות מקצועיות ברורות - - -
צחי דוד: רשות המיסים תתייחס לזה.
אמנון כהן: כל אחד מפרשן מה הוא רוצה, לוקח מה הוא רוצה.
ורד אולפינר: אני חושבת שאנחנו ברשות המסים הוצאנו לא מעט החלטות, הוצאנו גם הנחיות מקצועיות שמפרשות כיצד ניתן וכיצד אנחנו רואים שצריך ליישם את הוראות חוק מיסוי מקרקעין.
ורד אולפינר: אני חייבת לומר, שיזמנו לא מעט הקלות בעצמנו.
ורד אולפינר: הוצאנו גם הנחיות מקלות.
ורד אולפינר: מה שנאמר כאן, אני חייבת לומר, אולי לחדד את הדברים, סוגיית השווי שהועלתה כאן על ידי שני אדונים הנכבדים, סוגיה שהיא יכולה להידון במשרדים, אני לא מכירה ולו ערר אחד על סוגיית שווי, סוגיית השווי כמובן היא שאלה מאוד נזילה.
ורד אולפינר: החישוב הוא שאלת שווי.
ורד אולפינר: ברגע שיש לנו עיסקת חליפין, זו מעין עיסקת חליפין, אני היזם נותן שירותי בנייה, אתם הדיירים מוכרים לי את זכויות הבנייה, זוהי מעין עיסקת חליפין.
ורד אולפינר: בעיסקת חליפין צריך לקבוע שמאי, צריך לשבת ולקבוע שוויים.
ורד אולפינר: בכל משרדי מיסוי מקרקעין, יש לנו שמאי מקרקעין, ההתנהלות היא כדבר שבשיגרה סוגיית השווי.
ורד אולפינר: אני לא מכירה ולו ערר אחד בסוגית שווי.
ורד אולפינר: אני חייבת לומר, שני האדונים המכובדים, שניהם טענו פה לסוגיות שווי, לויכוחים על שווי.
ורד אולפינר: סוגיות שנדונות כדבר שיום ביומו במשרדי מיסוי מקרקעין.
ורד אולפינר: בכל עשרת משרדי מיסוי מקרקעין, הרבה מאוד עסקאות קומבינציה, הרבה מאוד עסקאות שיש בהם צורך לקבוע שוויים, וזה נעשה כדבר שבשיגרה.
אייל אוכמן: אגב, זה נכון, אפשר לדון, למדינה אין טאבו על כמה לגבות.
אייל אוכמן: אבל כל הדיונים האלה עולים כסף והרבה מאוד כסף.
אייל אוכמן: אמר כאן ידידי, אני כיזם יש לי עורך דין אחד שהוא מטפל לי בתהליך הקנייני והוא עולה לי הרבה מאוד כסף.
אייל אוכמן: יש לי עורכת דין נוספת במשרד של זיו שרון, כי צריך להביא גם את הטובים ביותר בתחום הזה, אגב, כי אחרת אתה לא יכול לפעול, עולה לי גם הרבה מאוד כסף.
אייל אוכמן: ויש עורכי דין דיירים שמייצג את הדיירים, שהוא גם עולה לי הרבה מאוד כסף.
אייל אוכמן: חד משמעית אני אומר בצורה שאי אפשר לפרש אותה אחרת.
אייל אוכמן: שווי מטר זכות בנייה בתמ"א 38, לא שווה לשווי מטר זכות בבנייה רגילה.
אייל אוכמן: כל פעם שקיבלתי שומה, קיבלתי לפי הסביבה ואיך מכרו פה ואיך מכרו שם.
אביב טסה: נקודה נוספת מה שאמרתי קודם, היא בוחנת את הסוגיה לפי שווי זכויות הבנייה, והיזם, עם כל הכבוד, מה שעולה לו זה לא שווי זכויות הבנייה, זה משהו עלות החיזוק שלו.
אביב טסה: אני רוצה מדוע הלכו לפי שווי זכויות הבנייה ולא לפי שווי החיזוק.
אביב טסה: אם אתה הולך בשיטה אחת, תלך גם בשיטה השנייה.
יצחק אהרונוביץ': היא טוענת שהיא עשתה ויתורים.
יצחק אהרונוביץ': הקומה השנייה שאושרו בראשון, ברחובות רוצים לעשות, הם ממסים גם בתמ"א 38(1) הם את הקומה השנייה ממסים מיסוי מלא לחלוטין.
אביב טסה: בהמשך להצעת החוק שלך ביום ראשון שצריכה להיות בדיוק – תמ"א 38(2), הרי כשהם רצו זה פינוי בינוי.
אביב טסה: הרי פינוי בינוי מעל 24 יחידות דיור, אתה פטור ממס, אבל כל מה שעושים תמ"א 38(2) למשל על 10 יחידות דיור, 9 יחידות דיור, איננו פטור ממס.
אביב טסה: כלומר, באו רשויות המס, אמרו תשמע, אם אתה עושה התחדשות עירונית פינוי בינוי יש לך פטור ממס, אבל אם אנחנו רק 12 דיירים בבניין אין לנו פטור ממס, רשות המסים אמרה אמירה – תמ"א 38(2) אני ממסה באופן מלא וגם זה צריך פתרון.
ורד אולפינר: אני אנסה להשיב על כל אחת ואחת מהסוגיות.
ורד אולפינר: שוב אני חוזרת, שאלת השווי, אני חייבת לומר שלא קיבלנו ולו פנייה אחת ברמת מטה - - -
אמנון כהן: פוחדים להגיד משהו, תחפשו אותם בתיק אחר.
ורד אולפינר: לא, ממש לא.
ורד אולפינר: אנחנו לא נחפש אותם בתיקים אחרים, אני חושבת שמרבית הנוכחים פה יודעים שאם פונים אלינו לרמת המטה, למחלקות הנדרשות הם מקבלים תשובות.
אמנון כהן: ורד, יש פה טיעון אמיתי.
אמנון כהן: אני בודק פה את הבעיות בתמ"א 38, אני רוצה להוריד את הפלונטרים.
אמנון כהן: ייתכן ומיסוי כזה בתחשיב שהפקיד שיושב בקצה שם שעומד מול היזם מפרשן את הבקשה שלכם בצורה שהוא רוצה למקסם את הכנסות המדינה, הוא עושה דבר טוב, זה התפקיד שלו, אבל הוא תוקע לי פרויקט עכשיו, כי המרווח של הפרשנות שלו לפה ולפה הוא גדול, אז הוא אומר, רגע, אני צריך עכשיו להביא את המכסה, אני גם טיפלתי בנושא המכסות כמה צריכים להביא כל פקיד.
אמנון כהן: בודקים אותו לפי מחוזות.
אמנון כהן: היה לי דיון קשה בוועדת כספים בנושא הזה.
אמנון כהן: אני מכיר את הדברים האלה.
אמנון כהן: אבל התוצאה הסופית, המבנה לא יחוזק, כל מה שהוא השקיע עד לרגע הזה יילך לטמיון.
אמנון כהן: כל התיק הזה שהוא מראה לך עכשיו זה יישאר בצד.
אמנון כהן: אני כמדינה רואה בחור של הגרוש עכשיו שיכניס לי עוד 200 אלף, עוד 100 אלף, הפרוייקט לא ייצא לדרך.
ורד אולפינר: בנקודה הזאת אני אשמח מאוד ויותר מזה לקבל פנייה, אנחנו לא קיבלנו ולו פנייה אחת על בעיות שקיימות במשרדים על הסוגיה הזאת.
ורד אולפינר: אנחנו נשמח לטפל בזה, אנחנו עושים ככל שביכולתנו איפה שניתן, ואיפה שאנחנו מוצאים שהאיזון הוא נכון, אפשר לתת פטורים מכל העיסקאות, אין מה לעשות, אבל אז גם לא יהיה - - - אשמח מאוד לקבל נייר עם הבעיות שמתעוררות במשרדים לעניין השווי.
ורד אולפינר: בסוגיה הזאת אני חושבת שנכונות מעבר לזה אין לי פה מה לומר.
ורד אולפינר: סוגיית שוויי זה בכלל לא חקיקה.
: דוגמאות תביאו גם מערי הפריפריה לא רק מאזורים - - -
ורד אולפינר: אין להם פריפריה.
ורד אולפינר: - - - רמת גן, תל אביב - - -
שאול סלח: יכול להיות שיש פתרון לפריפריה, פתרון מעשי.
ורד אולפינר: על אף הנושא תמ"א 38(2) וההצעה של כבודו, אני חושבת שזאת טעות לתמוך, ואני חושבת שמה שהוצג פה יש פה איזושהי שגיאה מיסויית, אני אנסה להסביר אותה.
ורד אולפינר: זה נכון שפינוי בינוי נותן פטור גורף.
ורד אולפינר: פינוי בינוי עוסק בסיטואציה מאוד ייחודית של ריבוי דיירים.
ורד אולפינר: בא המחוקק בשנת 2001, ואמר אני רוצה לקחת שכונות בעייתיות, ולראות איך אני גורם לכל האוכלוסייה הזאת, לדיירים, איך אני מעודד אותם לצאת מהסיטואציה הזאת, כשברור לכולנו שיש עדיפות לאומית לפרויקטים של פינוי בינוי, זה בכלל לא שאלה.
ורד אולפינר: הפטורים שהונפקו בפרק של פינוי בינוי שהוא פרק שונה מהפרק של תמ"א 38, הם פטורים מאוד גורפים.
ורד אולפינר: אני חייבת לומר שגם אנחנו ביוזמתנו מוסיפים עוד פטורים.
ורד אולפינר: היינו בוועדת כספים, עם פטורים נוספים עכשיו, פטור לאוכלוסייה מבוגרת לבתי אבות, בוודאי כבודו מכיר את זה מהדיונים בוועדת כספים.
ורד אולפינר: זאת אומרת, שאנחנו באים בעצמנו פטורים בפינוי בינוי כי אנחנו באמת חושבים שכאשר יש ריבוי דיירים, וכאשר יש פרויקטים שעוברים הכרזה ועוברים את הוועדה להתחדשות עירונית, אנחנו עושים הכול כדי שפרויקטים כאלה ייצאו לדרך.
ורד אולפינר: תמ"א 38(2) היא לא פרויקט של פינוי בינוי כפי שאנחנו רואים אותו, הוא לא ריבוי דיירים כמו שאנחנו מדברים פינוי בינוי.
איתן אטיה: הוא רק פרוייקט מציל חיים.
ורד אולפינר: תמ"א 38 הוא מקרה נקודתי, הבקשות להחיל על תמ"א 38 את הפרק של תמ"א 38 היא שגיאה.
ורד אולפינר: הבקשה, וגם הבקשה של כבודו לקראת יום ראשון, היא להחיל על עיסקאות תמ"א 38(2) את הפרק של תמ"א 38.
ורד אולפינר: בבקשה הזאת יש כדי להטיל חוות מס על כל הדיירים.
ורד אולפינר: אם נקבל את הבקשה הזאת, זה להטיל חוות מס על כל הדיירים ואסביר מדוע.
ורד אולפינר: כפי שנאמר כאן, בעסקאות של תמ"א 38(2) חייבים לשלב זכויות מכוח תבע"ות אחרות, חייבים, אחרת העיסקה לא כדאית.
ורד אולפינר: ברגע שהורסים מבנה, העלויות הן הרבה יותר גבוהות, לכן זכויות הבנייה שניתנות מכוח התמ"א אינן מספיקות, חייבים לשלב זכויות מכוח תבע"ות.
ורד אולפינר: ברגע שמשלבים עסקאות, מכירת זכויות מכוח תבע"ות אחרות, הפרק שמבקשים להחיל, לא מאפשר לקבל את הפטור ממס שבח.
ורד אולפינר: זאת אומרת, שכל דייר ודייר שייכנס לעיסקת תמ"א 38(2) שהיום הוא מקבל פטור, ואני אסביר איזה פטור הוא מקבל, אני חושבת שאולי חבר מלשכת עורכי הדין יצליח להבין מה אני אומרת, אנסה שבהחלט כולם יבינו.
ורד אולפינר: ברגע שאני אחיל עליו את הפרק, כל דייר ודייר כזה ייכנס אוטומטית לחוות במס.
ורד אולפינר: מה קורה היום בעיסקאות 38(2)?
ורד אולפינר: אלה עיסקאות שיוצאות לדרך.
ורד אולפינר: אתמול ישב חיים כהן, מהנדס עיריית רמת גן, חבל שהוא לא נמצא כאן, כי יש ברמת גן עיסקאות כאלה.
ורד אולפינר: מה שקורה היום בעסקאות הללו, וזו העמדה שלנו, אנחנו מחילים על העסקאות הללו את הסדר המס שקיים על עסקאות קומבינציה, שזה אומר, שכל דייר מנצל את הפטור האישי שלו, מקבל כפל פטור על זכויות בנייה ולא מגיע לחוות במס, מדוע הוא לא מגיע לחוות במס?
ורד אולפינר: כי הוראות חוס מיסוי המקרקעין שקיימות נכון להיום לא מבחינות בין זכויות מכוח תמ"א 38, או זכויות מכוח תב"ע.
ורד אולפינר: בגלל שהדיירים מקבלים דירות לא גדולות, הם מקבלים דירות של 70, 80, מטרים, אי אפשר לתת יותר, תסלחו לי אולי על הביטוי, אבל אין מספיק בשר לתת להם יותר כמו בפינוי בינוי, הם לא מגיעים לחוות במס.
ורד אולפינר: איפה נתקלו האדונים הנכבדים בבעייה?
ורד אולפינר: כאשר יש לנו דיירים מרובי נכסים, ומרובי דירות, הפטור שאנחנו נותנים לא מספיק, וגם שני פטורים נוספים שוועדת כספים הסכימה לתת מכוח הוראת השעה לא מספיק, ורוצים פטור רביעי, אלה הדיירים שהיום יש להם בעיות עם תמ"א 38(2).
ורד אולפינר: כל השאר לא רוצים שנחיל עליהם את פרק תמ"א 38.
ורד אולפינר: אני חייבת לומר שכאשר ישבנו מול מייצגים שעוסקים בתחום המיסוי, שחלק משמותיהם הוצגו כאן, עורכי דין שזה כל עיסוקם - מיסוי ומיסוי נדל"ן.
ורד אולפינר: אמרנו להם, אנחנו לא רואים את זה כך, אנחנו מחילים על זה עיסקת קומבינציה, באו ואמרו לנו תודה.
ורד אולפינר: אני עד היום, ביקשתי מכולם, מכל אותם עורכי דין שפנו אלינו, ביקשתי מהם, אתם יודעים מה, תתנו לי תחשיב כלכלי, למה אתם רוצים את הפרק של תמ"א 38 ולא רוצים עסקת קומבינציה, עד היום לא קיבלתי ולו תחשיב אחד.
ורד אולפינר: ולמה?
ורד אולפינר: כי זה גורם לחוות במס, פשוט מאוד.
אמנון כהן: תעבירו מסר שאנחנו קשובים גם לממשלה כמובן, שוועדת השרים לעניניי חקיקה תתמוך בהצעת החוק של היוזם.
אמנון כהן: אנחנו נקדם את החוק בשיתוף ותיאום עם הממשלה רק שיהיה טוב, אמרתי, אנחנו רוצים את הפלונטרים להוציא.
אמנון כהן: אבל אם את אומרת שיש כבר מספר וריאציות של הנחה של פטורים שזה גם בא לטובת האזרח, אבל מצד שני שהיזם שרוצה להיכנס לפרויקט, זה לא הופך בשבילו כדאיות כלכלית, אז זה לא יוצא, אף אחד לא מרוויח, לא האזרח, לא במעגל ראשון, לא במעגל שני, לא במעגל שלישי.
אמנון כהן: הפטור לא התבצע כי אין פרויקט.
אמנון כהן: כמה כאלה יש לנו במדינת ישראל שהמבנה היה זקוק לחיזוק, אבל בגלל שלא היה כדאי כי הוא ישן מדיי, נכנס לפינוי בינוי, וזה כולם נכנסים וכולם מרוויחים מזה – איזה פרוייקט יש כזה?
אמנון כהן: אין כאלה.
ורד אולפינר: יש פרויקטים.
אמנון כהן: אני מחפש את הפלונטר, לא מחפש עוד 100, 200 אלף שקלים הכנסות למדינה.
אמנון כהן: אם זה ייתן לי לפי הצעת החוק שיהיה מחיר אפס למע"מ לאותם יזמים, וזה יגרום שיותר פרויקטים ייכנסו, אז לא שילמו מע"מ, אבל אני חיזקתי מבנים.
אמנון כהן: אז לא יהיה פה בניין רבי קומות, אבל שתי קומות, שלוש קומות שהיו בסכנה, הופכים להיות עכשיו ל-4, 5, 6 קומות, אז הכנסתי קצת פחות למדינה, אבל גם פני העיר השתנתה, גם חיזוק המבנה, גם תושבים חדשים נכנסו.
אמנון כהן: פתרתי גם את הנושא של בעיות הדיור.
אמנון כהן: אני מחוקק, אין לי כלים אחרים.
אמנון כהן: את יכולה לעשות תחשיבים, אני רק יודע לחוקק.
אמנון כהן: אני מקווה שלפי החקיקות שלנו, גם משרדי ממשלה, וממשלה עובדת, והשפיטה עובדת לפי חקיקות.
אמנון כהן: עכשיו אני אומר אני יודע לחוקק, אם תגידי בחנתם את הסוגיה, לא צריך חקיקה, אני לא מתאהב בחקיקה, מבחינתי זו הברירה האחרונה.
אמנון כהן: אם את אומרת אני בחנתי את הסוגיה, אני בהוראה שלי, בהוראת מנהל, הוראת פקיד, בתקנון של שר, בצו של שר לחסוך את הדברים, מוצא פתרון לנושא הזה, זה יהיה פתוח, ואיפה שיהיה כדאי, המטרה שלי שיבנו.
אמנון כהן: אז עם כל מה שאנחנו עשינו כמדינה שהאזרח לא ישלם בסוף, או הפרויקט לא ייצא לדרך, משהו לא בסדר.
אמנון כהן: לכן אני בא כמחוקק, אין לי תחשיב כלכלי שעשיתם, יכול להיות שאשב ואלמד אתכם מעגל ראשון שני ושלישי כדי שהאזרח לא ישלם.
אמנון כהן: עובדה היא שהפרויקטים האלה לא באים לידי מיצוי.
אמנון כהן: ראש עיריית תל אביב התבטא פעם – אני נגד תמ"א 38, לא הבנתי אותו.
אמנון כהן: אמרתי, תגיד לי, יש כל כך הרבה מבנים ישנים, אומר הם רוצים לחזק את המבנים הרעועים ביותר, אני רוצה פינוי בינוי, ופינוי בינוי לא כדאי, גם הוא הבין.
אמנון כהן: ראש עיר מבין עניין.
אמנון כהן: בפינוי בינוי אין כדאיות כלכלית ליזם, אם זה ייצא לפועל, את צודקת, האזרח שלא ישלם מס, דאגתם לו, אבל גם פה צריך לפתור את הבעיה.
אמנון כהן: כל הצעה אחרת, כל פתרון אחר אם תביא אני פתוח.
אמנון כהן: אבל אם עדיין לא הבאת פתרון, זה הפתרון שצריך להיות, אין לנו ברירה, לא ייצא לפועל.
אמנון כהן: את צריכה לתמוך בהצעת החוק ביום ראשון שלא יהיו בעיות.
שמעון גבסו: אני חושב שיש אפשרות למשרד הפנים בהחלט להשפיע על תמ"א 38 בוורסיה מיוחדת לאזורי הפיתוח והפריפריה.
שמעון גבסו: אני חושב שזה חשוב באמצעות מענקי הפיתוח, אפשר שהמדינה תדרוש שחלק מסוים, אחוז מסוים ממענקי הפיתוח - - -
אמנון כהן: קודם כל שתגדיל את התקציב של מענקי פיתוח.
שמעון גבסו: זה ברור לחלוטין, ויינתן כסף צבוע לאותן רשויות ואז בעצם זה יכריח אותן להתחיל לטפל בנושא הזה, כי הדבר הזה כפי שאתם מבינים לוקח הרבה זמן, כמובן, אם יהיו הטבות מיוחדות – אבל בהחלט יש גם פתרונות ססמיים חלקיים, כפי שנאמר פה, ויש גם פתרונות אחרים, הדבר הזה ניתן לבדיקה.
שמעון גבסו: אנחנו למשל, בנצרת עלית אחרי שהבנתי שתמ"א 38 לא ברת ביצוע התחלנו בפינוי בינוי בפרוייקט מאוד רציני - מפנים 166 יחידות דיור, בונים 840 יחידות דיור, זה דבר מאוד חשוב, מבורך.
שמעון גבסו: המדינה צריכה לעודד את זה, אני חושב שזה חשוב מאוד.
שמעון גבסו: ערך הדירות הכפיל את עצמו.
שמעון גבסו: אבל הבעיה העיקרית בכל הנושא הזה של הבתים המיושנים זה נובע מחוק הדיור הציבורי, שאותם אנשים מעוטי יכולת רכשו דירות ואין להם היום שום כלי ושום יכולת, הם אמנם בעלי דיור, אבל הם לא משלמים את ה-200 שקל ששילמו שכר דירה לעמידר.
שמעון גבסו: היום יש להם בית, הם קנו אותו במחיר מוזל, אבל כשיש להם פיצוץ בצינור הם שמים פלסטר, כי אין להם כסף לאינסטלאטור, והדבר הזה חייב להיבדק מחדש.
שמעון גבסו: תודה.
איתן גינזבורג: צריך להבין שזו תכנית מצילת חיים, בניגוד לפינוי בינוי שלוקחת שנים וזה תב"ע, וזה 3-4 שנים ועדה מחוזית, זה פתרון מהיר ויעיל, אין זמן, רעידת אדמה בפתח.
איתן גינזבורג: לכן כל הבירוקרטיה הזאת, אני מבין את העניין, אבל אם מדברים פה על תכנית מצילת חיים צריך להתייחס אליה ככזאת, לכן יש פתרונות ואפשר למצוא הרבה פתרונות.
איתן גינזבורג: יש תמ"א בואו נשפר את מה שיש, בוא נרחיב, בוא ניתן תמ"א מיוחדת לפריפריה, אני מסכים עם מה שנאמר פה.
איתן גינזבורג: צריך להוריד את נושא ההתנגדויות, אצלי הגישו ברחוב ארלוזורוב 2 תמ"א 38, בארלוזורוב 40 התנגדו, למה?
איתן גינזבורג: כי כל אחד יכול להתנגד.
איתן גינזבורג: צריך לצמצם את אפשרות ההתנגדות, צריך להוריד את נושא המפקח על הבתים המשותפים, או לחילופין לקצוב לו זמן לקבוע החלטה.
איתן גינזבורג: צריך לתת פטור מלא וקבוע מהיטל השבחה, זה חשוב מספיק כדי שהעיריות תספוגנה את זה.
איתן גינזבורג: צריך לאפשר ניוד זכויות מקומת העמודים לקומה העליונה.
איתן גינזבורג: אצלנו אישרנו את זה, ועדת ערר ביטלה את זה כי היא אומרת שאי אפשר, יש מלא פתרונות.
איתן גינזבורג: רשמתי מסמך 11 פתרונות שאנחנו כרשות מקומית חושבים שאפשר לממש אותם, אני חושב שזה חשוב בחקיקה מהירה, כי אחרת כל המתקשקשות של הדיבורים פשוט לא תביא לשום פתרון.
: ברשותך, כשנכנסתי לפה שמעתי את נציגי משרד הפנים, שהם כרגע באיזושהי היערכות בכל מה שקשור לתמ"א 38 תיקון (3).
: הייתי מבקש לעשות מסלול ירוק בכל מה שקשור בתמ"א 38.
: שמעתי מיזמים רבים שהתהליך הזה הוא ארוך הוא מייגע, זה לא היתר בנייה רגיל, זה היתר בנייה שנמשך הרבה זמן.
: פה לדעתי הרשות המקומית צריכה להיות בעלת עניין לקדם את הנושא הזה.
: צריך למצוא את הדרך לשחרר, לעשות מסלול ירוק לקדם את זה.
: דבר שני, אני בהחלט מצטרף למה שאמר סגן ראש עיריית רעננה וזה הנושא של ההתנגדויות.
: אנחנו עדים לכך שלא פעם פרויקט שלם נתקע בגלל איקס שכנים, פשוט מתנגדים.
: אין סיבה לכך, סתם, אתה יודע, אולי נרוויח עוד משהו מהרחבת הפרויקט הזה.
: אני חושב ששני הדברים האלה חייבים לתת עליהם את הדעת, במיוחד משרד הפנים כדי להתקדם בנושא הזה.
: רבותיי, יש הבדל בין הפריפריה למרכז הארץ.
: בפריפריה זה לא עובד, זאת מציאות, יש פה נתונים וכולנו רואים אותם, זה לא עובד.
: זה לא כדאי.
: במרכזי הארץ יש מקומות שזה הולך יותר, יש מקומות שזה הולך פחות.
: אבל אני חושב שאנחנו כולנו מעוניינים בפריפריה, איך אמר ראש עיריית נצרת עילית, הבעיה היא שאותם דיירים לצערי הרב הם לא מסוגלים ומגיעים למקומות כאלה, כשהוא צריך לשלם משהו הוא לא מוכן לשלם, הכול תקוע.
שמואל מהלה: רק שתי נקודות בקצרה.
שמואל מהלה: קודם כל אין מטרה, לדעתי, לעשות את תמ"א 38, יש מטרה לחזק מבנים לרעידות אדמה.
שמואל מהלה: תמ"א 38 משום מה הפכה להיות מטרה עצמאית, לפעמים כל הצד ההנדסי הופך להיות חסם, באים ומציעים ברמלה לשים 4 קומות על מבנה, זה לא הגיון הנדסי איך לחזק מבנה לרעידת אדמה.
שמואל מהלה: יש איזה גבול מה נכון לעשות ומה פעולה הגיונית הנדסית ולפעמים התבלבלו פה היוצרות.
אמנון כהן: כי זה לא כדאי כלכלי.
שמואל מהלה: לא כדאי אז לא עושים.
שמואל מהלה: גודל הבעיה הוא 400 אלף שקל, והעברנו את הבעיה הזאת לבעיה של 10 מליון שקל, כי עכשיו עלות הפרויקט זה 10 מליון שקל, והבעיה הזאת יש לה בעיה של חניות, בעיה של מימון, ובעיה הנדסית שהיא פי עשר יותר גדולה מהבעיה המקורית ובעיה תכנונית ובעיה קניינית וסט שלם של בעיות שאנחנו לא נוגעים בכלל בבעייה המקורית ולא יודעים לעצור בזמן.
שמואל מהלה: הסיפור של תמ"א 38 מתנפח כמו בלון, חלק מהסיפור זה גם רפורמה אינסופית.
שמואל מהלה: אנחנו היום נמצאים ב-2011, כל חצי שנה מישהו מציע רפורמה, השוק לא יציב.
שמואל מהלה: אי אפשר לעשות עיסקאות כשכולם מדברים היום, אף אחד לא יודע - - -
: למה כל הזמן רפורמות?
שמואל מהלה: אי אפשר לדעת היום אם יש קומה, שתיים.
שמואל מהלה: יושבים עם ועד הבית, היום ערב אישור תיקון מס' 3, בעיר מסוימת, אי אפשר לדעת אם יש קומה, שתיים, שלוש או ארבע, איך אפשר לסגור עיסקה כך?
שמואל מהלה: איך אפשר לבוא ולהגיד כמה עשו עיסקאות.
שמואל מהלה: השוק צריך איזושהי איזושהי ודאות, איזושהי מנוחה, זה עובד טוב, אבל אי אפשר כל הזמן, זאת נקודה אחת לגבי הזכויות.
שמואל מהלה: נקודה שנייה זה מקל וגזר, היום כולם מדברים על הזכויות גם האחריות עברה ליזמים, הדיירים הם לא שותפים.
שמואל מהלה: הדייר כדי שהוא יסכים צריך לתת לו כך ועוד וגם כסף, הדייר בסוף צריך להיות אחראי, אי אפשר שלא יהיה איזשהו מקל בכל הסיפור הזה.
שמואל מהלה: הערת אזהרה דבר פשוט.
שמואל מהלה: בניין שלא עומד ברעידת אדמה, למה אי אפשר לכתוב עליו הערת אזהרה?
שמואל מהלה: למה אי אפשר להגדיר תעריפי ביטוח יותר גבוהים לבניין שהוא לא עומד ברעידת אדמה, צריך לייצר גם את הצד השני.
אמנון כהן: שמעתי, הדיון היה פורה, משכיל.
אמנון כהן: שמענו הרבה הערות.
אמנון כהן: הוועדה תיתן את דעתה לגבי מציאת פתרונות, אולי דווקא ברעיון שהציע שם את השיטה של חיזוק סיסמי.
אמנון כהן: המדינה צריכה לתת לזה את הדעת, לא צריכים אחוזי בנייה, לא צריכים מיסוי, לא צריכים שום דבר.
אמנון כהן: אבל אני חושב שצריך להציג את שתי הוריאציות.
אמנון כהן: מי שיילך למסלול הזה שיילך למסלול הזה, יש מקומות שיתאים זה, יש מקומות שיתאים מסלול השני.
אמנון כהן: איפה שאין חניות אז יהיה המסלול הסיסמי הזה.
אמנון כהן: אבל פה אם כבר עושים תמ"א 38 בתיקון 3, אני מבקש שתעשו עבודת חשיבה, עבודת מטה, שכל ההערות שהועלו כאן תיקחו אותם, תיישמו אותם.
אמנון כהן: אלה באו דיברו מקירות ליבם.
אמנון כהן: הם רוצים לעשות את העבודה.
אמנון כהן: אני מבין גם את השיקולים הכלכליים שיש להם, אבל בסדר, צריכים להרוויח.
אמנון כהן: אבל גם צריכים שאנחנו כמדינה, כרשות המסים, תמיד נחשוב איך אנחנו צריכים לקחת עוד יותר ועוד יותר, זאת אומרת, גם פה צריך מידתיות מסויימת.
אמנון כהן: לקחנו בחשבון את שלושת הרבדים שסיפרת עליהם בברכה.
אמנון כהן: יכול להיות שדווקא מה שיזרז את הפרוייקט או יוציא אותו לדרך זה יהיה דווקא החסם הרביעי.
אמנון כהן: אז פה גם, יכול להיות שלא צריך מאה אחוז כפי שדיברתי בהצעת החוק, לכן אני אומר אני פתוח, מאשר תגיד אמנון לא כך, אחרת, לא אחוז כזה, אחוז כזה.
אמנון כהן: כרגע זה 40% אתה מציע אפס, בוא נמצא את הפשרה אמצע.
אמנון כהן: אנחנו רוצים שהפרויקט הזה ייצא לדרך.
אמנון כהן: אין לי פריימריז שבודקים אותנו כמה חקיקות עשית, אני רוצה לפתור את הבעיה.
אמנון כהן: אני מחוקק, אני מדבר לא שומעים, אז אני שם חוק.
אמנון כהן: בחוק אני מוציא את הפתרון או דרך צו, או דרך תקנה, או דרך חוזר מנכ"ל כזה או אחר - תפתרו את הבעיה.
אמנון כהן: אם תגידו לי מחר שפתרתם את הבעיה דרך חוזה מנכ"ל כזה או אחר, או כל דרך אחרת, לא צריך חוק, חוק שמתי כי אין לי ברירה.
אמנון כהן: אבל להגיד כל הזמן לא, לא, זה לא פתרון, כי אנחנו גם נעשה דברים בוועדת הכספים, כל מה שתבקשו רשות המסים נגיד לא, רוצים, בבקשה, נעבוד כך.
אמנון כהן: אני מבין שאתם רוצים לייעל, אתם רוצים להוסיף דברים.
אמנון כהן: כנבחר ציבור אני גם רואה שיש פה פלונטר בדבר מסוים, זיהינו בעיה מסוימת, שכנעי אותי שזה לא פלונטר.
אמנון כהן: עובדה היא שלא יוצאים פרויקטים של פינוי בינוי, לא יוצאים מספיק, יוצאים אולי ברמת גן אחד שתיים, אבל זה פרוייקט מ-2005 שני בניינים, זה מה שרוצה המחוקק?
אמנון כהן: זה מה שרצתה המדינה, לא?
אמנון כהן: אם חס וחלילה יהיה מקרה שקורה משהו במדינה – אני לא רוצה להגיד דברים לא טובים, למה?
אמנון כהן: אנחנו לא יכולים לדעת, אבל אחר כך נחפש את האשמים.
אמנון כהן: נגיד אשמים אנחנו שזעקו בו שיש פה בעיה אמיתית, סגרנו את האוזניים, אמרנו אצלנו זה לא יקרה.
אמנון כהן: הועלו פה נושא של ניוד זכויות, נושא הקניין של 65%, דיברתם על כל העיסקה, לא רק על נושא מסוים.
אמנון כהן: אני גם בוחן את זה.
אמנון כהן: הבנו שיש אפשרות של התנגדות.
אמנון כהן: אנחנו רואים פה הרבה דברים שהועלו.
אמנון כהן: אני מבקש ממי שביקשתי להישאר עם הצוות המשפטי שלנו.
אמנון כהן: אנחנו תוך שבוע, 10 ימים נגבש הכול, יהיו פה דיוני המשך או לגבי בניית חקיקה ביחד או לגבי פתרונות, לדיונים הבאים יוזמנו בכירים של משרדי ממשלה, כמו מנכ"ל משרד השיכון אם צריך.
אמנון כהן: לגבי הנושא של הגנת העורף, גם טילים יש בעיה, שמענו את הסקירה של ועדת החוץ והביטחון שיכול להיות שיש פה מקרים שאנחנו צריכים להיערך אליהם.
אמנון כהן: נושא הממד"ים חשוב, לכן תמ"א 38 נותן את המענה לנושא הממ"דים.
אמנון כהן: לכן פה ההיערכות הכוללת, הראייה הכוללת של הנושא הזה היא חשובה ביותר, אנחנו צריכים להאיר את עיני הממשלה שבדיון הבא אנחנו נזמין עוד גורמים שצריכים לתת את המענים, ואנחנו גם נתכתב איתם שהיה פה דיון שכל אחד בתפקידו ימצא את החלופות.
ציון פיניאן: אנחנו פותחים.
ציון פיניאן: אני מתכבד לפתוח את ישיבת ועדת הפנים של הכנסת, בנושא הצעה לסדר יום, דיון מהיר, תסיסת תושבי בית ג'אן בעקבות הימצאותן של אנטנות סלולריות ללא רישוי, של חבר הכנסת מגלי והבה.
ציון פיניאן: בבקשה, אדוני חבר הכנסת.
מגלי והבה: אדוני יושב הראש, רק לפני שנתחיל נדע, ראינו את נציגות המשטרה, מי עוד הגיע – מאיכות הסביבה – כן.
מגלי והבה: ומשרד הפנים – כן.
ציון פיניאן: ?
מגלי והבה: ?
מגלי והבה: לא נמצא.
ציון פיניאן: מועצה מקומית בית ג'אן?
מגלי והבה: הוא כבר בדרך ראש המועצה.
מגלי והבה: טוב, אוקי, אנחנו חברי חבריי הכנסת, אמנם יום שני, בדרך כלל ישנם הרבה אירועים בכנסת, אבל ראינו חשיבות רבה להעלות את הנושא הזה לסדר היום, דבר שבבית ג'אן הוא כבר עולה הרבה זמן.
מגלי והבה: והנושא הזה של אנטנות סלולריות, זה דבר שעולה כל הזמן.